आओ अस दिखचै जे ए मन्दर के हे, ते उन्दे पुरोहत-पुजारी कुन हे? अपनी इक पहली चिट्‌ठी च मैं दस्सेआ हा जे प्राचीन जंगली मानु नै ईश्वर ते धर्मै बारै सोचना शुरू करी दित्ता कती जे ओ मतिया सारियां गल्लां नईं हा समझदा। जेदी उसी समझ नईं ही औन्दी ओदे कोला ओ डरदा हा। इस चाली उस नै नदियें, प्हाड़े ते सूरजै गी ते दूइयें ऐसियें चीजें गी जिनेई ओ दिक्खी नईं हा सकदा ते जिन्दे बारै ओ छड़ा अनुमान गै लाई सकदा हा, सबनें गी उसनै ओ म्हेशां सोचदा रौहंदा हा जे ए सब ओदे देवतें दी करोपी ऐ। अपने इनें कठोर ते जालम देबतें गी ओ सदा बलि देइयै मनाने ते खुश करने दे जतन करदा रौंहदा।